ความเดิม...
ไฟไหม้ เด็กสาว ไฟดับทั้งเมือง คุณคิดว่ามันมีความเกี่ยวข้องกันไหม
- แม่คะ - มันคืออวัยวะ
พวกเธอพัฒนามันขึ้นมาเพราะความจำเป็น
- ขอโทษผู้หญิงคนนั้นแทนหนูด้วย - ฉันคิดว่าเธอมอบมันให้ฉัน
คุณชอบยืนอยู่หน้ากล้องในฐานะฮีโร่
เวลาที่คุณช่วยเหลือคนไม่ให้รู้สึกเป็นบ้า และโดดเดี่ยวได้ คุณกลับขี้ขลาด
อย่าทำให้เสียเรื่องนะ มาร์โก
นี่ไม่ใช่ข่าวลวง โลกที่เรารู้จักอาจจะไม่มีวันเหมือนเดิม
คุณเป็นใคร
ได้ข่าวจากโซเอียบ้างไหม
ไม่เลย เงียบหายไปหลายปีแล้ว
ฉันอยากทำให้คนทั้งประเทศภูมิใจ แล้วก็น้องสาวฉันด้วย โซเอีย
ดูสิ่งที่แกมีสิ!
แม่คิดว่าหนูได้มาฟรีๆ งั้นเหรอ
ปรากฏการณ์เด็กสาวพลังไฟฟ้า สร้างความโกลาหลในตลาดเศรษฐกิจ
และคาร์เพเธียก็ไม่ใช่ข้อยกเว้น
ประธานาธิบดีวิคเตอร์ มอสคาเลฟ ไม่รวดเร็วพอ
ที่จะรับมือกับแรงกดดันทางเศรษฐกิจ จากความโกลาหลครั้งนี้
ไปตายซะ มอสคาเลฟ
'ไอ้หัวขโมย'
วันนี้คุณมีนัดสัมภาษณ์สามนัดนะคะ
- วานิตี้แฟร์ อยากรัวชัตเตอร์ใส่คุณวันนี้ - ยังดีที่ไม่ใช่รัวกระสุนกลางแสกหน้า
ระวังมุกตลกร้าย กับคำพูดเหน็บแนมด้วย โฟกัสที่ครอบครัวคุณ
คุณเป็นแม่ที่มีลูกชายหนึ่งกับลูกสาวสอง
ฉันรู้น่ะว่ามีมนุษย์กี่คน ออกมาจากช่องคลอดของฉัน เฮเลน
ฉันสัญญาว่าจะไม่หลุดประเด็น
ทุกคนรู้เนอะว่าฉันมีงานต้องทำ ฉันเป็นนายกเทศมนตรี
ทันทีที่คุณก้าวออกไปพูดเรื่องนี้ คุณก็กลายเป็นตัวแทนของมันแล้ว
มาร์โก เอนหลังเล็กน้อย แล้วเชิดคางมาทางผมได้ไหมครับ
อย่ายิ้มครับ อย่าเกร็งคอ ตาจ้องมาที่ผม
มองผมเหมือนคุณอยากจะสวบหัวผม
ใช่ อย่างนั้นแหละ งดงาม
เริ่ด ทรงพลัง
The Power พลังปฏิวัติโลก
กระแสไฟฟ้าในร่างกาย
ซึ่งเกิดขึ้นกับเด็กสาวหลายๆ คน ไม่ใช่ไวรัสและไม่ใช่มายากล
บรรดาแพทย์ได้ค้นพบอวัยวะใหม่
แถวๆ กระดูกไหปลาร้าของเด็กสาว
มันเกิดขึ้นอย่างเป็นธรรมชาติในเด็กสาว วัย 12 ถึง 19 ปี และดูจะส่งต่อกันได้
อวัยวะนี้ดูเหมือนจะเลียนแบบ คลื่นไฟฟ้าหัวใจ
ขณะนี้เราไม่รู้ว่า ทำไมอวัยวะนี้จึงพัฒนาขึ้นมา
เราไม่รู้ขีดจำกัดหรือจุดประสงค์ของพลังนี้
นี่คือคำถามที่เราทุกคนจะต้องเผชิญร่วมกัน ในอีกหลายเดือนต่อไป
"เด็กสาวพลังไฟฟ้า จะต้องถูกประหารชีวิต"
โซเฟียอยู่ไหนคะ
ผู้หญิงทุกคนถูกให้ออกจากที่นี่
ขอพูดอย่างนี้ค่ะ เราไม่ใช่ภัยคุกคาม
พวกเขาบอกว่าฉันเก็บเธอไว้ได้
เพราะฉันไม่มีพลังนั่นไงละคะ
กับคู่รัก เพื่อนร่วมงาน และเพื่อนๆ
- วาดิม - เราไม่ใช่ศัตรู
ไง ไงจ๊ะ
ไปอึมาเก่งมากจ้ะ อึก้อนโตเลย หนูน้อย
ใช่ หม่ามี้ภูมิใจมาก
ในซาอุดิอาระเบีย
ผมมีเส้นสายที่นั่น
พวกเขาจะตัดไฟแต่ต้นลม
การสัมภาษณ์เลื่อนไปเป็นเวลาสี่โมงครับ
งั้นเราจะโผล่ไปตอนห้าโมง
พวกเขาจะอยากพูดเรื่องเศรษฐกิจ
- ผมขอแนะนำว่าอย่าแตะเรื่องนั้น - ผมจะพูดสิ่งที่ผมอยากพูด
เราไม่รู้ว่าบรรดาธนาคารจะเปิดไหม ในสัปดาห์หน้า
- ผู้คนจะหัน... - สถานการณ์จะแย่กว่านี้อีกถ้าไม่มีผม
ได้บอกพวกเขาไหม โชคดีแค่ไหนแล้วที่ได้ผมเป็นนายกฯ
ประชาชนพากันหวาดกลัว
เคยบอกไปแล้วว่า การให้ผู้หญิงขับรถเป็นความคิดที่แย่
พอยอมให้อย่างหนึ่ง แล้วมันจะไปสิ้นสุดที่ตรงไหน
- ท่านนายกรัฐมนตรี... - มาสายนะ
การสัมภาษณ์ครั้งนี้ ก็เพื่อบอกให้คนรู้ว่าท่านยังมีชีวิตอยู่
การสัมภาษณ์ครั้งนี้ ก็เพื่อบอกให้คนรู้ว่าท่านยังอยู่ที่นี่
และคุยเกี่ยวกับเด็กสาวหกคน ที่ใช้พลังไฟฟ้าและ...
ตายหมดแล้ว ท่านนายพล พวกเธอตายหมดแล้ว
อย่างที่เราพูดกันไว้ว่ามันจะเกิดขึ้น
ใช่ไหม
ใช่ค่ะ
ท่านนายพลคะ
พายุกำลังจะมารึเปล่า
ครับ ผมคิดอย่างนั้น
อาจจะใกล้เข้ามามากกว่าที่คุณคิด
ลงมา
ไม่นะ
จะพาเราไปไหน
หุบปากน่า
ทำตัวดีๆ ไม่งั้นตาย
ขอร้องละค่ะ
ปล่อยฉันไปเถอะ
เธออายุเท่าไหร่
ไม่นะคะ
- เธออายุเท่าไหร่ - ไม่รู้สิ
เธอโอเคไหม
- ฉันจ่ายเงินซื้อมา หมดไปเยอะเลย... - บอกแล้วไง
เราไม่พาเด็กสาวเข้ามาอีกแล้ว
ไม่เอาเด็กสาว เธอมีพลังนั่น!
ไม่นะ ได้โปรด
ฉันไม่มีพลัง
- ตามมา - ฉันไม่มีพลัง
เดินสิ เดิน ออกไป
- พวกเขาไม่อยากได้เด็กสาวแล้วเหรอ - ไม่รู้สิ
คุณชื่ออะไร
- คิเมีย - คิเมีย
คุณล่ะ
โซเอีย
โซเอีย โดนิชี่
เมื่อไหร่พวกเขาจะ...
โซเอีย พูดภาษาอังกฤษสิ เธอไม่อยากให้พ่อแม่ฟังออกหรอก
อยากไปจากที่นี่ไหม ถ้าอยากก็ต้องพูดภาษาอังกฤษ
นี่จริงจังนะ
ฉันรู้ ทาเทียน่า
รู้ว่าจริงจัง พวกเขาเลือกได้แค่คนเดียว และพวกเขาเลือกพี่
ตอนนี้ชีวิตฉันมีค่าน้อยกว่าฟันของพี่ซะอีก
ฉันอาจจะติดป้ายราคาไว้ที่ปากฉันนะ
เผื่อแม่ลืมบอกคนอื่นว่า หมดกับฉันไปเท่าไร
แม่บ้ามาก
แล้วเธอมีแผนการยังไง
อิสราเอล
ฉันจะไปอิสราเอล เพื่อตามหาคุณน้าโจซานเพื่อนบ้านของเรา
เธอไม่เจอหน้าเขาตั้งแต่เธออายุสี่ขวบ
ใช่ แต่ตอนที่คุณน้าออกเดินทาง เขาบอกว่าฉันไปอยู่กับเขาได้
ก็ไม่ใช่แผนที่แย่นะ เรื่องไปอิสราเอลน่ะ
ใช่ แต่มันไม่ใช่โอลิมปิก
เดี๋ยวฉันซื้อของมาฝาก เป็นของขวัญไง
ก็ดีนะ แต่ไม่เอาสินค้าโอลิมปิก
มันห่วย
เห่ย พูดว่า "มันเห่ย"
- มัน "เหว่ย" - เห่ย
เห่ย
- ฉันจะซื้อช็อกโกแลตมาฝาก - ไม่เอา
- เอารองเท้า - ฉันจะไปหารองเท้าจากที่ไหน
ในห้องแต่งตัวโหลยโท่ยนั่นไง
- ก็ได้ๆ รองเท้า - รองเท้าเห่ยๆ
รองเท้าเห่ยๆ
เริ่มได้
ลุกขึ้น ลุกขึ้นยืน เชิดอก
เชิดคาง แขนแข็งแรง เหยียดตรง
ขาแข็งแรง เขย่งปลายเท้าขึ้น
อย่าทำให้ฉันขายหน้า
เอาใหม่ เร็วเข้า
ทาเทียน่า มองมาที่ฉัน
มีสมาธิ
เอาละ เริ่มได้
เลิกเหลวไหลซะที
- พอ - ฉันจะทำใหม่ค่ะ
ไม่
ฉันทนดูไม่ไหวแล้ว
พวกเขาจะเลือกเธอแน่ๆ เธอชนะแล้ว
ไม่มีอะไรแน่นอนหรอก
แม่ฉันบอกว่าพวกผู้ชายจากรัฐบาล มองเธอตาไม่กะพริบตอนคัดตัว
พระเจ้า พวกเขามานั่นแล้ว
นั่นพวกเขาเหรอ โอ้ พระเจ้า
ทำอีกทีซิ
มีอะไรเหรอ ฉันแค่ชื่นชมทักษะของเธอ
รู้ไหมว่าฉันเป็นใคร
- คนของรัฐบาลเหรอคะ - ฉันเป็นรัฐมนตรีกระทรวงการคลัง
- ไม่ใช่กีฬาเหรอคะ - ไม่ใช่
ฉันเป็นคนเก็บเงิน
ทาเทียน่า ฉันมีเรื่องจะถาม
อยากไปเดตกับฉันไหม
ดีมาก
ทางสหรัฐกำลังขอให้เราทดสอบยาตัวใหม่
ประธานาธิบดีเชิญกลุ่มนักวิทยาศาสตร์ มาตรวจเกลียวเส้นกล้ามเนื้อครับ
พวกเขาจะอยู่กับเราสักพัก
เรากำลังรวบรวมพวกเขามา เพื่อให้คุณได้เริ่มลงมือ
เยี่ยมไปเลยครับ
เราจะต้องทดสอบกับผู้หญิง ที่ยังไม่มีเกลียวเส้นกล้ามเนื้อ แค่ปุ่ม
แปลว่าจะต้องเป็นเด็กอายุไม่เกิน 12 ปี
ฉันติดตามผลงานของคุณมาตลอด ขอบคุณที่มาถึงที่นี่ค่ะ
ไม่ครับ ขอบคุณที่สละเวลาให้ผม นายกเทศมนตรีเคลียร์รี่ โลเปซ
ฉันรู้ พูดยากใช่ไหมล่ะ เรียกฉันว่ามาร์โกเถอะค่ะ
ฟังนะ คลิปของคุณจากรียาด ตอนเดินขบวนกับผู้หญิงพวกนั้น
- ช่างเป็นงานที่สำคัญจริงๆ - ขอบคุณครับ ท่านนายก...
- มาร์โก - มาร์โก
ตั้งแต่กลับจากซาอุฯ ผมก็รายงานข่าว เกี่ยวกับการต่อสู้ทางการเมือง
ที่เกิดขึ้นจากการร่างกฎหมายอีโอดี
คุณเป็นกระบอกเสียงสำคัญ ในฐานะฝ่ายตรงข้าม
ฉันอยากมองว่าตัวเองเป็น ผู้สนับสนุนสิทธิในร่างกายของตนค่ะ
แต่คุณไม่ได้บอกว่าคุณมีอีโอดีหรือไม่
มีผู้กล่าวหาว่าคุณใช้โอกาสนี้ ในการยกระดับหน้าที่การงานของตัวเอง
คุณคิดยังไงครับ
เมื่อเดือนก่อน
คุณมีช่องยูซเซอร์ ซึ่งมีคนติดตามแค่เจ็ดคนใช่ไหม
แต่ตอนนี้คุณมีชื่อเสียงไปทั่วโลก
การเอาตัวเองไปเสี่ยง มันก็มีราคาของมันใช่ไหมคะ
ฉันไม่ควรต้องเปิดเผยว่าฉันมีอีโอดีหรือไม่
นี่คือร่างกายของฉัน ไม่มีใครมีสิทธิ์จะมาสอดรู้อะไรทั้งนั้น
ขอโทษที่ไม่สุภาพนะคะ ไม่ค่ะ จะมีหรือไม่มี
ฉันสนับสนุนเสรีภาพ และการมีทางเลือกเสมอ
แล้วคุณล่ะ คุณไม่มีอีโอดี แต่คุณก็ยังเสี่ยงชีวิตบอกเล่าเรื่องราวนี้
ทำไมคะ
ผมเป็นมุสลิม เป็นชาวไนจีเรีย และเป็นผู้ชาย
ผมไม่เคยมานั่งคิดว่า ตัวตนเหล่านั้นมีอะไรที่เป็นส่วนร่วมกันบ้าง
การที่เพศของผมกำหนดตำแหน่ง และสิทธิพิเศษในอีกสองตัวตน
ผมเลยไม่เข้าใจว่า การไม่เป็นผู้ชายกระทบต่อความปลอดภัย
หรือกระทบการมีสิทธิ์มีเสียง หรือมีพื้นที่ที่พวกผู้หญิงได้รับอย่างไร
แต่อีโอดีทำให้ผมมองเห็นโลก ที่อาจเป็นไปได้
โลกที่ดีกว่านี้สำหรับเราทุกคน
พวกผู้ชายอาจจะเต็มใจฟังสิ่งนี้ จากปากผู้ชายด้วยกัน
ฉันเห็นด้วยค่ะ เราต้องการผู้ชาย มาเป็นพันธมิตรมากกว่าครั้งไหนๆ
เพราะผู้ชายอย่างผู้ว่าฯ แดนดอน กำลังพยายามผ่านร่างกฎหมาย
ที่จะบังคับให้ผู้หญิง ลงทะเบียนอีโอดีว่าเป็นอาวุธ
โดยแอบอ้าง "ความปลอดภัยส่วนรวม" ความปลอดภัยสำหรับใครคะ
นักการเมืองชายไม่ค่อยมีประวัติ
ว่าสนับสนุนความปลอดภัย ในร่างกายของผู้หญิง
เรายังมีคนที่สนับสนุนว่า ผู้หญิงไม่ควรเข้าถึง
การทำแท้งที่ปลอดภัย
มาร์โก
คือว่าเราจะขังผู้หญิงทุกคน ที่มีอีโอดีในคุกยางเหรอ
เมื่อไหร่เราจะเรียนรู้สักที ว่าออก กฎหมายควบคุมร่างกายผู้หญิงไม่ได้
คุณเองก็เห็นกับตา ในซาอุดิอาราเบียใช่ไหม
สถานการณ์นี้จะไม่สงบลง เพราะนี่คือความก้าวหน้า
ขอโทษด้วยค่ะ น่าเสียดายที่เวลาหมดแล้ว
วันนี้ตารางงานของท่านนายกฯ แน่นมากค่ะ
- ขอโทษด้วยนะคะ - ไม่เป็นไรครับ ไม่เป็นไร ขอบคุณ
- คำถามสุดท้าย - ค่ะ ถามมาเลย
ครับ
มีข่าวลือว่าคุณอาจแย่งเก้าอี้ในสภา ของแดเนียล แดนดอน
เป็นเรื่องจริงรึเปล่าครับ
แน่นอนค่ะ หลังจากฉันร่วมรายการ แดนซิ่งวิธเดอะสตาร์ นะคะ
ต้องขอโทษที่ทำให้ผิดหวัง ฉันมีงานเยอะมากที่ซีแอตเทิล ขอบคุณค่ะ
ความวัวยังไม่ทันหาย
คุณยังเพิ่มความควายเข้าไปอีก
ก็ถ้ามันเป็นความจริง เราก็ต้องยอมรับ
นี่มันอันตราย ไม่ใช่แค่ทางการเมือง แต่มันอันตรายต่อชีวิตของจริงเลย
เราเพิ่ม รปภ. ให้คอยจับตาดู
ภัยคุกคามต่างๆ ที่เรามี ตั้งแต่คุณพูดออกทีวี
ไม่ต้องพูดถึงเออร์แบนด็อกซ์
- คืออะไร - ใครต่างหาก
เขาเกลียดผู้หญิงเข้าไส้ เก่งเรื่อง กล่อมพวกผู้ชายที่ไม่พอใจให้มาเป็นพวก
ไม่บอกชื่อแซ่ แหงละ แถมยังใช้อวตารที่ดูแมนสุดติ่ง
แล้วไง เขาเป็นหนุ่มที่ยังซิงผู้เอาแต่ นั่งโมโหอยู่บ้าน เราจะสนทำไม
เขามีผู้ติดตามเก้าล้านคน และเพิ่มขึ้นเรื่อยๆ
และคุณเป็นเป้าโจมตีของเขา
มันเป็นกฎแห่งธรรมชาติง่ายๆ ทุกห่วงโซ่อาหารจะต้องมียอดบนสุด
และในห่วงโซ่อาหารของโลก ยอดบนสุดนั้นก็คือเรา ผู้ชาย
ตอนนี้ความโกลาหลอาจเกิดขึ้นได้
นานๆ ทีจะมีคนกลุ่มใหม่โผล่หน้ามา พยายามแทนที่ผู้ที่อยู่บนยอดคนเดิม
คุณคิดว่ามันจะเป็นการส่งมอบอำนาจ ให้กันอย่างสงบสุขงั้นเหรอ
ไม่เลย ทั้งระบบจะเข้าสู่ความปั่นป่วน
มันคือความพินาศ ไม่ใช่แค่กับผู้ชาย แต่กับทุกคน
เราจะปล่อยให้อีพวกเฟมนาซี ช็อตไฟฟ้าเราให้ยอมจำนนไม่ได้
ฟังเรื่องบ้าอะไรอยู่น่ะ ใช่นายเออร์แบนดวกนั่นรึเปล่า
- เออร์แบนด็อกซ์ฮะ - เออ คนที่ด่าแม่ของลูก
เขาไม่ได้ด่านะฮะ เขาแค่ไม่ได้เห็นด้วยกับแม่ไปทุกเรื่อง
ผิดด้วยเหรอ นี่มันประเทศเสรี
แน่นอน เรายังอยู่ในประเทศเสรี แต่แมตตี้ ดูนั่นสิ
เขาใช้ฟิลเตอร์ ลูกไม่รู้ว่า เขาหน้าตายังไง เขาปิดบังตัวเอง
คนที่ยืนหยัดตามคำพูดและความคิดตัวเอง เหมือนอย่างแม่ของลูกจะไม่ต้องหลบซ่อน
ถ้าความเห็นเป็นที่นิยม ก็ทำได้ง่ายสิ
คนอย่างเออร์แบนด็อกซ์ ที่พูดสวนกระแส
ต้องปกป้องตัวเอง
ตอนนี้เราทุกคนต้องปกป้องตัวเองแล้ว
- เป็นเพราะเรื่องจอสรึเปล่า - ไม่ได้เกี่ยวกับจอสไปซะทุกอย่างนะฮะ
แต่มันเกี่ยวกับทุกสรรพสิ่ง ไม่มีอะไรปกติอีกต่อไปแล้ว
พวกสาวๆ ที่โรงเรียนก็ร้ายกาจ พูดอะไรไม่เข้าหู ก็เอาไฟฟ้าช็อตเรา
ไม่เอาน่า ที่สาวแกล้งก็เพราะว่าสาวชอบลูกไงล่ะ
โอเค พ่อขอโทษ
พ่อรู้ว่าลูกกำลังเผชิญกับเรื่องนี้ และมันยากสำหรับลูก
แต่จำไว้ว่าพวกสาวๆ เองก็กลัว
เกิดเรื่องประหลาดกับร่างกายพวกเธอ โดยที่ไม่มีใครเข้าใจ
พ่อรู้ว่าเราจะมีชีวิตวิถีใหม่ และอยู่กับมันได้
แต่ระหว่างนี้ พยายามอย่าทำให้พวกเธอโกรธได้ไหม
- พ่อกำลังบอกว่าผมวอนหาเรื่องเองเหรอ - เปล่าเลย
เพราะพวกเธอโกรธ ก็เลยเอามาลงที่เราเหรอ
มันไม่แฟร์ โคตรไม่มีเหตุผล
พ่อรู้ ลูกมีสิทธิ์โกรธ
แต่เลิกเอาเรื่องไร้สาระนี่ กรอกหูตัวเองได้ไหม
บังคับเราให้ยอมจำนน
เราต้องปกป้องระบบ
และในฐานะผู้ชาย การปกป้องคือหน้าที่ศักดิ์สิทธิ์ของเรา
เราต้องแสดงให้อีสาวไฟแรงพวกนี้ เห็นว่าใครกันแน่ที่เหนือ
ไม่มีสัญญาณ
จอคุณค้างเหรอ เรามีปัญหาทางเทคนิค
จะเริ่มเมื่อไหร่ เกิดอะไรขึ้น
ผมไม่รู้ ถามนายพลสิ
- นายพล เมื่อไหร่จะเริ่ม - ไม่นานครับ
ลูกรักของพ่อ
ท่านนายพล นี่คือรายงาน ผลการตัดเกลียวเส้นกล้ามเนื้อออก
จากการวินิจฉัยชิ้นเนื้อ เห็นชัดว่าขนาดของอวัยวะ
ดูจะแตกต่างกันไปแล้วแต่บุคคล
อย่างที่ท่านเห็น ใยประสาทไม่เสียหาย
เป็นตำแหน่งที่ปุ่มเกลียวเส้นดั้งเดิม ก่อตัวขึ้นบนกระดูกไหปลาร้า
กล้ามเนื้อที่พันกันเหมือนเกลียวเชือกนี่
ห่อหุ้มอิเล็กโทรไลต์ ซึ่งมีความสามารถในการสร้างไฟฟ้า
เราเข้าใจว่าเกลียวเส้นกล้ามเนื้อ ต้องใช้เลือดจำนวนมากเพื่อให้เกิดไฟฟ้า
หลังผ่ามันออก ผู้หญิงก็เสียชีวิต นี่เป็นรายที่สามของสัปดาห์นี้แล้ว
น่าเกลียดชะมัด
มีระบุไว้ว่าไม่มีเด็กสาวคนไหน รอดชีวิตหลังเอาอวัยวะออก
คุณพระช่วย ผมไม่อยากรู้ใช่ไหมว่า เราได้ข้อมูลนี้มาจากไหน
- อาสาสมัครจากคาร์เพเธีย - อาสาสมัครเหรอ
ในเมืองหลวงแห่งการค้ามนุษย์ของ ยุโรปตะวันออกเนี่ยนะ แอนนา ไม่เอาน่า
ผมถึงต้องเซ็นสัญญาไม่เปิดเผยข้อมูล
มือของเราสะอาด เราไม่ได้สนับสนุนอะไรในเรื่องนี้เลย
เราได้รับผลการวิจัย หลังจากที่มีการวิจัยไปแล้ว
นั่นควรจะทำให้ผมรู้สึกดีขึ้นเหรอ
เพราะเหตุนี้ ฉันถึงอยากให้คุณเข้าร่วมโครงการ
ฉันไม่ต้องการคนที่เอาแต่เออออ ฉันต้องการคนที่มีสำนึก
ร็อบ ฉันได้รับมอบหมาย ให้รวบรวมคนมาทำโครงการที่อ่อนไหว
เป็นความลับสุดยอด
ฉันประทับใจผลงานคุณ เรื่องยาควบคุมอารมณ์และยาต้านเศร้า
ขอบคุณ แต่มีการใช้ยาพวกนี้ในการทดลอง ทั้งยากล่อมประสาท
สารต้านตัวรับซีเอ็กซ์ซีอาร์สี่ สารกั้นฮอร์โมน...
ทำไม ทำไมต้องใช้สารกั้นฮอร์โมน
การพัฒนาอวัยวะส่วนนี้ ดูเหมือนจะเชื่อมโยงกับปุ่มใหม่
ที่จะโตมาเป็นเกลียวเส้นกล้ามเนื้อ เพราะได้รับเอสโตรเจนในระดับที่สูงขึ้น
หรือในกรณีของการส่งต่อพลัง ระดับคลื่นไฟฟ้าก็จะสูงขึ้น
คุณกำลังเสนอให้ผลิตยากดฮอร์โมน โดยรับเงินสนับสนุนจากรัฐบาลกลางเหรอ
- ใช่ค่ะ - แอนนา...
เกลียวเส้นกล้ามเนื้อนี้เป็นอวัยวะสำคัญ ที่เชื่อมโยงอย่างเป็นระบบกับร่างกาย
การผ่ามันออกเป็นอันตรายถึงชีวิต
คุณเลยคิดว่าไอเดียที่ดีที่สุด คือการใช้ยาควบคุมฮอร์โมนเหรอ
มีรายงานว่าเด็กสาวหลายคน ตื่นตระหนกและเครียดเพราะเกลียวเส้นนี่
มีตลาดที่ต้องการยา ที่ยับยั้งการเจริญเติบโตของอวัยวะ
คุณคิดว่าเด็กสาวคนนั้นรู้สึกยังไง
- คนที่ทำให้เครื่องบินตกน่ะ - อย่าใช้ไม้นี้กับผม
ไม่ใช่ทุกคนที่มองว่าสิ่งนี้คือพรวิเศษ
และถ้าไม่มียากดฮอร์โมนที่ปลอดภัย
พวกเขาบางคน ก็อาจจะหาทางทำแบบนี้กับตัวเอง
คุณอยากให้เป็นอย่างนั้นเหรอ
ยุคที่ผู้หญิงตายเพราะพากันเฉือน อวัยวะตัวเองอย่างสิ้นหวังน่ะ
พวกเด็กสาวควรได้รับทางเลือก
ช่วยเราทำให้พวกเขามีทางเลือก
เมื่อคุณพร้อมจะบอกราคา
ฉันสัญญาว่า จะให้ค่าตอบแทนเรื่องสิทธิบัตรอย่างงาม
- พระเจ้า มันได้ผลเหรอ - เห็นไหม ฉันรู้ว่าเธอทำได้
แม่เจ้า
คนอื่นๆ คุมได้สบายๆ เลย มีแต่ฉันนี่แหละที่พลาดตลอด
ฉันมันตัวประหลาด
ใช่ เป็นตัวประหลาด ที่ร้อนแรงที่สุดที่เคยเห็นมา
เงียบน่ะ
นี่จอส
จอส
- คะ - ออกมาสักเดี๋ยวได้ไหม
หวัดดี ไรอัน
หวัดดีฮะ คุณโลเปซ
ว่าไงคะ
ลูกกับไรอัน พวกลูก... แบบว่า...
เปล่าค่ะ เราติวหนังสือกัน
โอเค หนูเผลอทำกระดาษไหม้ไปแผ่นนึง
ถ้าลูกต้องการคนคุยด้วย ลูกมาหาพ่อได้เสมอนะ
พ่อไม่รู้ว่าลูกกำลังเจอกับอะไร หรือเกิดอะไรขึ้นกับร่างกายของลูก...
หนูรู้ค่ะ
ลูกรัก ถ้าลูกอยากปิดประตูไว้ เวลาพ่อไม่อยู่...
มันเป็นเรื่องปกติและเป็นธรรมชาติ ของเด็กวัยลูกที่จะ...
และพ่อแค่...
พ่อแค่อยากให้ลูกป้องกัน
โอเคค่ะ แต่เราไม่ได้มีอะไรกัน
พ่อเป็นหมอ จอส ไม่ใช่พ่อทั่วไป ลูกถามพ่อได้ทุกอย่าง
พ่อคะ หนูสัญญา หนูโอเค
ทุกอย่างที่เกิดขึ้นกับร่างกายของหนู
- พ่อไม่ต้องกังวลเรื่องหนูเลย - พ่อดีใจนะ
- วันนี้นรกแตกมาก - เสียใจที่ได้ยินอย่างนั้นนะ ที่รัก
สัมภาษณ์อะไรกันนักหนา ลืมกินข้าวเลยเนี่ย
แล้วตอนนี้ยังต้องไปงานโง่ๆ ของแดนดอนอีก
และที่นั่นจะไม่มีอาหารหนักท้องให้กิน
เฮเลนบอกว่าพวกบ้าๆ บอๆ จะเริ่มพากันโผล่ออกมา
ผู้คนเอาหน้าฉันไปทำหน้ากากสุดสะพรึง
ไม่มีใครขอให้แม่แถลงข่าวในครั้งนั้น
- ถ้าไม่อยากทำก็อย่าทำสิ - มันไม่เกี่ยวว่าแม่ต้องการอะไร
แม่มีภาระรับผิดชอบ แม่อยากทำให้โลกใบนี้ดีขึ้น
ผู้คนที่แม่รักต้องอาศัยอยู่ที่นี่
หนูแค่จะบอกว่า แม่ไม่ควรเป็นหน้าตาของสิ่งที่แม่ไม่มี
แม่คงไม่ต้องทำถ้าผู้หญิงที่มีมัน รู้สึกปลอดภัยพอที่จะก้าวออกมาต่อสู้
- พวกเขาไม่มีโอกาสพูดเหมือนแม่ - ช่างเถอะค่ะ
- หนูจะกลับไปอ่านหนังสือต่อละ - เปิดประตูไว้ด้วย
- ไรอันมา - ลูกเกลียดฉัน
- เปล่าซะหน่อย - ย่ะ
คุณได้รับข้อความผมไหม
ไม่ค่ะ ฉันยังไม่ได้ฟังข้อความอะไรเลย โทษที เอ้านี่
มาร์โก ผมมีเรื่องจะคุยด้วย
ไว้คุยกันทีหลังได้ไหม ฉันกำลังรีบ และฉันสายไปเจ็ดนาทีแล้วที่จะ...
จะมีใครรู้ไหมว่า ฉันใช้สเปรย์ดับกลิ่นตัวเอง
ผมจริงจังนะ ผมต้องเล่าเรื่องวันของผมให้คุณฟัง
โอเค แต่ชุดนี้ดูให้กำลังใจ และไร้พิษสงพอไหม
สวยมาก คุณใส่อะไรก็สวย
มาร์โก เราได้รับงานวิจัย จากคาร์เพเธียวันนี้
ลับสุดยอด ผมกำลังพูดถึง เรื่องเลวร้ายที่น่ากลัวและผิดศีลธรรม
งานวิจัยเกลียวเส้นเหรอ ฉันรู้ ฉันได้รับรายงานแล้ว
เดี๋ยวๆ คุณรู้แล้วเหรอ
- ทำไมคุณไม่ตกใจอะไรเลย - ตกใจสิ มันเลวร้ายมาก
ฉันเกลียดที่รัฐบาลเราจ่ายเงินซื้อมา แต่ก็ซื้อกันทุกประเทศ
ยังไงคนสับเนื้อพวกนั้นก็ลงมือทำอยู่ดี
ผมนึกมาตลอดว่าคุณปกป้อง สิทธิในร่างกายของเด็กสาวอะไรแบบนั้น
ใช่ค่ะ ร็อบ ให้ตายสิ เด็กๆ ที่น่าสงสารพวกนั้น
แต่อย่างน้อยถ้างานวิจัยนี้ ถูกใช้เพื่อช่วยเหลือคนอื่นๆ
พวกเธอก็ตายอย่างมีความหมายใช่ไหมคะ
พวกเขาอยากให้ผมผลิตยา
ยาที่พวกเขา จะเอาไปกดฮอร์โมนเด็กพวกนี้
พวกเขาอาจจะเอาไปใส่ในน้ำประปา หรืออะไรสักอย่าง
นั่นฟังดูเหมือนวันสิ้นโลกเลย พวกเขาเป็นใคร
ผู้คนอย่างแดนดอน พวกรัฐบาล
- พวกนั้นแหละ - ฉันก็เป็นคนของรัฐบาล
ฉันจะไม่มีวันปล่อยให้มันเกิดขึ้น ตราบใดที่ฉันยังรักษาตำแหน่งนี้ไว้ได้
และส่วนหนึ่งของการรักษาตำแหน่งนี้ คือทำตัวดีๆ กับไอ้จู๋หมาอย่างแดนดอน
- ดังนั้นช่วยรีบแต่งตัวที - ผมไม่อยากไปงานนี้จริงๆ
ฉันก็เหมือนกัน
แต่แดนดอนอยากให้ฉันเป็นหน้าเป็นตา ให้อีโอดีสำหรับงานระดมทุนของเขา
ฉันต้องทำดีกับเขา เพื่อไม่ให้เขาทำเรื่องบ้าๆ กับเด็กสาว
- โดยเฉพาะถ้าเขาได้เป็น สว. - ผมไม่เหมือนคุณ
ผมนั่งร่วมกับแดนดอน และเพื่อนๆ เฮงซวยของเขาไม่ได้
ผมปั้นยิ้มและแสร้งทำเป็นว่า โลกไม่ได้กำลังมอดไหม้ไม่ได้
แต่คุณต้องทำ ฉันต้องการให้คุณซัพพอร์ตฉัน
ฉันทำคนเดียวไม่ไหว ดังนั้นไปใส่สูทซะ
เด็คแลน บลีส กำลังโทร...
ไอ้ห่าโรเบอร์โต โลเปซ
เด็คเพื่อนยาก เป็นไงบ้าง
เจ้าหมาป่านี่เอง
- ไม่ได้ข่าวจากนายตั้งแต่งานเลี้ยงรุ่น - นานมาก พวก นานมาก
- ยังชอบวิสกี้ถูกๆ อยู่รึเปล่า - ไม่ เดี๋ยวนี้ไม่ค่อยถูกแล้ว
เกิดอะไรขึ้นระหว่างนายกับ สาวฮ็อทปรอทแตกที่เราเจอในโบโกตานะ
ไม่เอาน่า นายก็รู้ว่าเกิดอะไรขึ้น เธอขึ้นหน้าหนึ่งของหนังสือพิมพ์นาย
เพราะงี้จู่ๆ นายเลยโทรมางั้นเหรอ
เรื่องที่หนังสือพิมพ์ เขียนเกี่ยวกับเมียนายเหรอ
เปล่าๆ ไม่เกี่ยวกับมาร์โก
ฉันอาจมีเบาะแสบางอย่าง เป็นเรื่องใหญ่
โอเค ฉันฟังอยู่
ฉันได้เอกสารมาชุดหนึ่ง
เป็นงานวิจัยเกี่ยวกับเกลียวเส้น และภาพมันน่ากลัวมาก
เดอะไทมส์ ลงรูปอวัยวะนั่นไปแล้ว
ไม่ ฉันรู้ แต่นี่มันยิ่งกว่านั้นอีก
เด็ค มีเด็กสาวถูกฆ่าหลายคน
ตอนนี้พวกเขาอยากผลิตยา ที่จะกดพลังของอีโอดี
และเป้าหมายคือสเกลระดับมหึมา
ฉันกำลังพูดถึงยาที่ไร้สี ไร้กลิ่น ไร้รส และละลายในของเหลวได้ดี
ฟังดูเหมือนสิ่งที่นายบังเอิญ ทำตกในน้ำประปาได้
ใช่เลย
นายเข้าใจ นี่ ฉันจะส่งเอกสารไปให้นะ
ฟังนะ ห้ามสาวมาถึงตัวฉันได้ โอเคไหม
แน่นอน แล้วนายอยากให้บอกว่าแหล่งข่าวเป็นใคร
ไม่รู้สิ ปกตินายทำยังไง ใช้รหัสหรือว่า...
ตั้งชื่อเท่ๆ แบบสายลับดีไหม ที่ใช้สีกับชื่อสัตว์
อย่างเสือดำหรืออินทรีมรกต อะไรทำนองนั้น
จะบ้าตาย นายไปดูหนังสายลับแบบไหนมา
ร็อบ มัวทำอะไรอยู่ รถรออยู่นะ
เดี๋ยวไปจ้ะ เด็ค ฉันต้องไปแล้ว ฉันจะส่งเอกสารไปให้เดี๋ยวนี้
โอเค เยี่ยม
ไฟล์งานวิจัยเกลียวเส้นกล้ามเนื้อ
ฉันเป็นแค่คู่ควงในคืนนี้
แค่ยืนอยู่ตรงนี้ ทำหน้าหล่อๆ
แล้วก็หุบปากให้สนิท
เห็นเธอตรงนั้นไหม นั่นเมียฉันเอง
เธอดังทีเดียว
ขออีกแก้ว
แจ๋วค่ะ
ยินดีที่ได้รู้จักค่ะ
ขอบคุณนะที่มาที่นี่ในคืนนี้ ทั้งที่ตารางงานแน่นมาก
ฉันทำเพื่อคุณได้ทุกอย่างค่ะ แดเนียล
ผมแน่ใจว่ามันไม่เกี่ยวกับ การปรับภาพลักษณ์ของคุณเอง
ภาพลักษณ์ของฉันเหรอคะ
ผู้นำพรรคกังวลเรื่องที่คุณไม่ทำงานเป็นทีม
หลังแอบไปแถลงข่าวเองคราวนั้น
ฉันกังวลเรื่องจำนวนเสียงเลือกตั้ง มากกว่าเรื่องจิ๊บจ๊อยค่ะ
คุณมีหน้าที่เป็นตัวแทนคนทั้งหมด ไม่ใช่แค่คนที่มี "ช่องคลอด"
ทำไมต้องทำสัญลักษณ์เครื่องหมายคำพูด กับ "ช่องคลอด" ด้วย
พูดตามตรง ฉันแปลกใจที่คุณอยากให้ฉันมา
ผู้คนในงานเลี้ยงอยากให้คุณมา ไม่เอาน่า ตอนนี้คุณเป็นคนดังแล้ว
ที่ลง แวนิตี้แฟร์ เป็นไงบ้าง
ดีค่ะ ใช่ ไม่ต้องห่วง ฉันไม่ได้พูดถึงคุณแม้แต่คำเดียว
ผมได้ข่าวว่า คุณกำลังหลงระเริงกับชื่อเสียงชั่วคราว
และคุณอาจจะลงชิงตำแหน่ง สว.
ในโลกใหม่นี้ อะไรก็เป็นไปได้ทั้งนั้น
คุณมีมันใช่ไหม อีโอดีนั่นน่ะ
ถ้าทำการหาเสียงของฉันพัง ฉันจะทำลายอาชีพของเธอไม่ให้เหลือฝุ่น
จีน่า นี่มาร์โก เคลียรี่ โลเปซ โฉมหน้าของการเคลื่อนไหว
- มาร์โก นี่จีน่า เธอเป็นแฟนตัวยง - ยินดีที่ได้รู้จักค่ะ
ยินดีที่ได้รู้จักค่ะ คุณกล้าหาญมากเลยที่ทำแบบนั้นได้
- แดเนียลภูมิใจในตัวคุณมาก - แดเนียลก็แบบนี้แหละค่ะ
เป็นมิตรที่ประเสริฐกับผู้หญิงทั่วโลก
กินคาเวียร์ไหมครับ ทุกท่าน
แจ๋ว ผมขอหยิบเองเลยแล้วกันนะ
พระเจ้า อร่อยเหาะ พวกคุณรู้ไหมว่าคาเวียร์อร่อยสุดตอนไหน
- ไม่รู้ค่ะ - ไม่ต้องห่วง ผมเมาแค่นิดหน่อย
คำตอบคือสามวัน ก่อนที่ปลาสเตอร์เจี้ยนพร้อมที่จะ
วางไข่
รู้ไหมว่าต้องเก็บไข่ยังไง ผมจะบอกให้
พวกเขารอให้มันอ้วนพลีและเนื้อฉ่ำ
จากนั้นก็ทุบหัวมัน กรีดท้องเอารังไข่ออกมา
- คุณนี่ตลกจัง พูดเล่นไปเรื่อย - นี่มันเลวร้ายมาก
พวกเขาตัดรังไข่มันออกมา ทั้งพวงเลย
จากนั้นก็แหวกเอาไข่น้อยๆ ออกมา
จากนั้นก็บีบให้แตก เหมือนสิวเล็กๆ แบบนี้...
- ใส่บนขนมปังปิ้งของคุณ - ช่วยถือหน่อยได้ไหม
- ได้สิ ผมยินดีช่วยทุกอย่าง - ขอบคุณค่ะ
"เอกสารรั่ว เผยให้เห็นว่ารัฐบาลทรมานผู้หญิง"
- คุณพระช่วย - "กายวิภาคศาสตร์แห่งเกลียวเส้น"
- เดี๋ยว มันเป็นไปไม่ได้ - คุณเห็นรึเปล่า
พวกเขาทรมานผู้หญิงเหรอ ทำการทดลองกับผู้หญิงเหรอ
เป็นงานวิจัยของต่างชาติ เราไม่มีทางทำเรื่องแบบนี้แน่
- แต่เราซื้อมันมา - ใครๆ ก็ซื้อกันทั้งนั้น
ผู้เขียนให้เครดิตแหล่งข่าวว่า "มีนโนสีเลือด"
"มีนโนสีเลือด" ฟังดูเป็นผู้หญิงนะ
เอามานี่ ขอบคุณ
- มีนโนคืออะไรคะ - ชื่อปลาน่ะ ปลาซิว โทษที
- ผมต้องไปโทรศัพท์ ขอตัวก่อน - เชิญค่ะ
รู้ตัวไหมว่าคุณทำอะไรลงไป คุณปล่อยข้อมูลลับ
คุณพระช่วย
คุณอาจตกงานได้ถ้าใครรู้เข้า
คุณจะทำอาชีพตัวเองพัง
- จะบ้าตาย คุณชักจะเว่อร์ไปแล้ว - จะบ้าตาย
เด็คแลนเป็นเพื่อนผมสมัยมหาลัย และเขาไม่มีวันเปิดโปงผม
บลีสจอมเจ้าเล่ห์น่ะเหรอ เขายอมขายแม่ตัวเองเพื่อให้ได้ข่าว
ไม่ๆ เขาไม่ใช่ปัญหา เขาไม่ใช่ปัญหา
รู้ไหมว่าปัญหาคืออะไร คุณไง ไม่เคยถามเลยว่าแต่ละวันผมเป็นไงบ้าง
ใช่ เอาสิ ถามผมสิ
- อะไร - เห็นไหม ขนาดตอนนี้คุณยังไม่ยอมเลย
- นี่มันบ้าไปแล้ว คุณพระช่วย - คุณพระช่วย
คุณไม่ถามผมมาเป็นปีๆ แล้ว คุณรู้ใช่ไหม
และผมจะถามคุณเสมอ
เพราะเวลาฉันถามคุณ คุณก็เอาแต่ถอนใจ ยักไหล่ และบอกว่ามันเฮงซวย
แต่คุณก็ยังถามผมได้
คุณยังรับรู้ได้ว่าผมก็มีชีวิตในแต่ละวัน ผมทำสิ่งต่างๆ
มีผู้หญิงคนหนึ่งในที่ทำงานที่คิดว่าผมตลก
- เธออ่อยผมตลอดเวลา - ให้ตายสิ ฉันจริงจังนะ
- คุณทำให้การงานฉันเสี่ยงไปด้วย - นั่นไงละ นั่นไงละ
เรื่องเดียวที่คุณห่วงจริงๆ ก็คือ อาชีพนักการเมืองของคุณ
พระเจ้า ผมแม่งไม่รู้ว่า คุณเป็นใครอีกต่อไปแล้ว
เบาเสียงหน่อย เบาๆ หน่อย มานี่
- อะไร - ไปเข้านอนกัน
- เร็วเข้า ไปกัน - ไม่
- ร็อบ - ผมจะไม่ไปไหนกับคุณทั้งนั้น
ไม่มีทาง ผมจะไปว่ายน้ำ
คุณพระช่วย ร็อบ ร็อบ ร็อบ
ร็อบ มันหนาวนะ ให้ตายเถอะ
- คุณจะทำให้เพื่อนบ้านตื่น - ผมจะทำให้เพื่อนบ้านตื่น
มาร์โกคนดังคนนี้เป็นใครกัน
เธอไม่ยอมต่อสู้เรื่องการแบ่งปันข้อมูล
และไม่ยอมหยุดการผลิตยาตัวนี้
เธอไม่ยอมถามสามีด้วยซ้ำว่า เขาเป็นไงบ้าง
เธอไม่อยู่เคียงข้างลูกๆ
ฉันไม่อยู่เคียงข้างลูกๆ เหรอ
ฉันเร่งงานแทบตายเพื่อให้กลับมา ทันอ่านนิทานให้อิซซี่ฟัง
และตรวจการบ้านของแมตตี้
คุณทำไปตามหน้าที่ มาร์โก คุณไม่ใส่ใจ
ไม่อย่างนั้นคุณคงรู้ว่า แมตตี้ติดเออร์แบนด็อกซ์
รู้ไหมว่าเขาเริ่มเกลียดทุกอย่างที่คุณยึดถือ
- โอเค เข้าบ้านกันก่อน - ไม่
เข้าบ้านกันเดี๋ยวนี้ ร็อบ
คุณคิดว่าจอสสบายดี เพราะเธอบอกคุณอย่างนั้นใช่ไหม
ที่รัก เธอกำลังลำบาก เธอควบคุมร่างกายตัวเองไม่ได้
ส่วนคุณกำลังตื่นเต้นกับอีโอดี เหมือนมันเสริมพลังให้คุณ 100%
เหมือนมันจะเปลี่ยนแปลงโลก
และใช่ มาร์โก การเปลี่ยนแปลงเป็นเรื่องดี แต่รู้ไหม
การเปลี่ยนแปลงเป็นเรื่องเฮงซวยได้ด้วย
และผมขอเตือนคุณเลย ที่รัก
ถ้าคุณไม่เริ่มใส่ใจ คุณจะถูกทิ้งไว้ข้างหลัง
ขอโทษด้วยนะ
- เข้าข้างในเถอะ - เราจะทิ้งคุณไว้ข้างหลัง
ผมจะทิ้งคุณไว้ข้างหลัง ผมจะว่ายหนีไป
ให้ตายสิ บ้าไปแล้ว
ทะเลาะกันอยู่เหรอฮะ
- เปล่าจ้ะ กลับไปนอนเถอะ ไม่มีอะไร - ผมจะว่ายหนีไป
- ไม่มีอะไรหรอก ไปเถอะ - เหมือนปลาซิวสีแดง
- พ่อไปทำบ้าอะไรในน้ำ - กลับไปนอนเถอะ ไม่มีอะไรจ้ะ
- ร็อบ แค่... ร็อบ ขึ้นมาเถอะ - ผมเป็นอิสระแล้ว เป็นอิสระแล้ว
พ่อเมาเหรอ
ใช่ ดูเหมือนอย่างนั้น
ครอบครัวนี้มีแต่คนบ้าๆ บอๆ
ไม่เป็นไร
ผมเป็นอิสระแล้ว
เกิดเรื่องไม่คาดฝัน ที่ท้าทายประเทศของเรา...
กำไลฉันหลุดน่ะ ช่วยหน่อยได้ไหม
อเล็กซานดรู
ขอโทษค่ะ เขาจะช่วยคุณแทน
ไปเดี๋ยวนี้
ยังคิดเรื่องทีวีในห้องน้ำฉันอยู่รึเปล่า
ฉันจะไม่ให้การแต่งงาน กระทบกับการฝึกค่ะ
ฉันจะยังฝึกซ้อมต่อ
ที่รัก เธอไม่ต้องมาซ้อมอีกแล้ว
แค่เพราะเขาทำงานในรัฐบาล
ฉันยังต้องซ้อม ฉันจะใช้เส้นสายไม่ได้
- ฉันต้องได้ไปแข่งโอลิมปิกด้วยตัวเอง - เธอไม่ต้องซ้อมอีกแล้ว
- ดาเรียจะไปแข่งโอลิมปิก - เธอห่วยจะตาย
- ไม่ ฟังนะ ทาเทียน่า - ไม่ๆ
คุณส่งดาเรียไปไม่ได้และ ส่งเอเลน่าที่ขาแข็งทื่อไปไม่ได้
คุณจะทำยังไง
รัฐมนตรีมอสคาเลฟไม่อยากให้ ภรรยาของท่านไปทำอย่างอื่น มันจบแล้ว
หนูอยากไปแข่งโอลิมปิก
หนูจะทำเงินแล้วยกให้แม่
แล้วอีกไม่กี่ปี เมื่อแกแก่เกินจะตีลังกาล่ะ
เขาแก่เกินไป ถ้าเขาอยากมีเซ็กซ์กับหนูล่ะ
แกก็ต้องมีเซ็กซ์กับเขาน่ะสิ
แล้วแกจะได้อยู่ในที่อุ่นๆ และมีอาหารอิ่มท้องเมื่อแกนอนกับเขา
แม่คะ อย่าบังคับหนูเลย
แม่ต้องช่วยหนูนะ
ฉันทำงานเพื่อแกมาทั้งชีวิต ทาเทียน่า โดนิชี่
ฉันอยากมีโอกาสแบบแก
หนูไม่น่าเกิดมาเลย
ฉันด้วย
- ทาเทียน่า ได้โปรด - ฉันไม่อยากมองหน้าเธอ
- ขอร้องละ - ถ้าฉันเป็นเธอ ฉันจะหนี
- หนีไปให้ไกลที่สุด - ทาเทียน่า ขอร้อง
- ทาเทียน่า พาฉันไปด้วยนะ - ไม่ ฉันเกลียดเธอ
ทำไมถึงพูดอย่างนั้นล่ะ
ไม่บอกลาฉันหน่อยเหรอ
ไม่
พลังนี้เป็นของจริง
ฉันเห็นในข่าว ตอนที่พวกมันพาฉันไปเข้าห้องน้ำ
เกิดบางอย่างขึ้นในซาอุฯ พวกผู้หญิงพากันลุกฮือ
- ทำไมเราไม่มีพลังบ้างล่ะ - มีแต่ในพวกเด็กสาว
เพราะงี้พวกมันเลยไม่พา เด็กสาวๆ มาแล้ว
เยี่ยม ตอนที่พวกมันพาฉันมา ฉันยังเด็กอยู่เลย
แต่ตอนนั้นไม่มีอะไรขึ้นแบบนี้
ตอนนี้ฉันแก่ไปแล้วเหรอ นี่มันเรื่องบ้าอะไรกัน
พวกนั้นควรภาวนาไม่ให้ฉันมีพลัง
เพราะสิ่งแรกที่ฉันจะทำคือเผาไอ้จ้อน ของพวกชั่วนั่นจนหลุดออกมาเลย
ไหม้ซะ ไอ้สารเลว ไหม้ซะ
ไม่มีใครมาช่วยเรา ไม่มีพลังสำหรับเรา
เด็กหูหนวกที่เอาขนมมาให้เรากิน ฉันคิดว่าเธอมีพลังนั่นนะ
เอาอะไรมา
ไม่ต้องห่วงคนนี้หรอก ไม่เต็มเต็งเท่าไหร่
ไป ไปเลย เดี๋ยวก็ถึงคราวแกบ้างแล้ว
แม่โอเคไหมคะ
- พ่อโอเคไหม - จ้ะ เราโอเค คิดว่านะ
แม่คิดว่าแม่เมามากกว่าที่คิด ถ้าให้พูดกันตามตรง
โอเค
แม่แค่อยากบอกว่าถ้าวันไหนแม่ลืมถามว่า ลูกเป็นไงบ้าง แม่ขอโทษนะ
แม่รักลูกมาก และแม่พยายามทำดีที่สุดแล้ว
- ท่าทางจะเมามากจริงๆ - ใช่ แต่แม่หมายความตามนั้น แม่รักลูก
แม่แค่...
โอย ให้ตายสิ แม่เหนื่อยจัง แม่ไม่อยากต้องตัดสินใจอะไรตลอดเวลา
แม่รู้สึกว่าตัวเองล้มเหลวในทุกๆ สิ่ง
เหมือนทำยังไงก็ไม่ดีพอ
- มีกัญชาไหม - อะไรนะคะ
ไม่เอาน่า แม่รู้ว่าลูกกับยัยเด็กแคทนั่น ดูดปุ๊นกัน แม่ไม่ว่าหรอก
แคทเป็นตัวอย่างที่ไม่ดีสำหรับลูก แม่ไม่เห็นด้วยที่ลูกดูดกัญชา
- ได้ยินไหม - โอเคค่ะ
อยากออกไปข้างนอกไหม
ค่ะ
- เวร แม่ลืมไฟแช็ค - บางทีหนูอาจจะ...
อาจจะแค่...
เจ๋งมากเลย เก่งมากจ้ะ ลูกรัก
ขอบคุณค่ะ
- หนูไม่ยักรู้ว่าแม่มีมุมนี้ด้วย - แม่ก็เคยเป็นเด็กมาก่อนนะ
แม่ไม่ได้ยื่นนี่ให้ลูก
ลูกคิดจริงๆ เหรอว่าแม่แถลงข่าว เพื่อตัวเอง เพื่อการงานของแม่
- พระเจ้า ต้องเป็นเรื่องงานแม่ตลอด - ไม่ ฟังก่อน
แม่ไม่มีแม่ที่คอยดูแลแม่
แม่คือคนที่ต้องดูแลแม่ตัวเอง ต้องลากเธอขึ้นจากพื้นแทบทุกคืน
แม่ต้องเป็นผู้ใหญ่ แม่ต้องเป็นคนที่คอยกังวล
สิ่งสุดท้ายที่แม่อยากเป็นคือ เป็นเหมือนแม่ตัวเอง
ที่แม่ทำไปก็เพื่อลูก เพื่ออนาคตของลูก
อนาคตของแมตตี้และอนาคตของอิซซี่
- เพื่อปกป้องลูก - หนูเข้าใจค่ะ จริงๆ
- หนูแค่ไม่คิดว่าแม่เข้าใจ - โอเค ช่วยให้แม่เข้าใจสิ
- แม่ไม่ต้องปกป้องหนูอีกแล้ว - ลูกจ๋า ลูกเป็นลูกของแม่นะ
- ยังไงแม่ก็จะปกป้องลูกเสมอ - หนูรู้ค่ะ หนูรู้
แม่ยังติดอยู่กับความคิดเรื่องวัยเด็กของแม่
แม่คิดว่าเราต้องการการปกป้องเพิ่มขึ้น หลังจากที่เราเปลี่ยนแปลง
และแม่ไม่รู้ว่ามันรู้สึกยังไง แม่ก็เลยกลัวขึ้นมาแทน
หนูไม่ชอบที่แม่เป็นโฉมหน้าของสิ่งนี้
เพราะแม่เที่ยวไปบอกทุกคนว่า มันยอดเยี่ยม
แต่แม่แค่เสแสร้ง
แม่ไม่ได้รู้จริงๆ
แม่ไม่มีมัน แม่ไม่รู้สึกถึงมัน
แม่อยากรู้
แม่อยากเห็นโลกอย่างที่ลูกเห็น
โอเค อย่าโกรธนะคะ
แต่อย่างเมื่อวันอังคาร
หนูออกไปวิ่งจนลืมเวลา แล้วมันก็เริ่มมืด
แต่แทนที่จะรีบกลับบ้าน หนูแค่เดินกลับบ้านท่ามกลางความมืด
จอส ไม่นะ
ไม่ค่ะ มันดีมากเลย นั่นละประเด็น
หนูวิ่งโดยที่ใส่หูฟังทั้งสองข้าง
และหนูไม่หนีบกุญแจไว้ที่นิ้ว เผื่อใช้เป็นสนับมือ
หนูไม่ต้องวางแผนซับซ้อนกับเพื่อนๆ
เพื่อให้กลับจากปาร์ตี้ได้อย่างปลอดภัย
หนูไม่รู้ตัวด้วยซ้ำว่า หนูอยู่กับความกลัวตลอดเวลา
แน่นอน ยังมีสิ่งต่างๆ ที่เราควรกลัว
แต่หนูรู้สึกเบาขึ้น 100 ปอนด์
และแกร่งขึ้น 100 เท่า เพราะหนูมีสิ่งนี้อยู่ในตัว
ลองคิดดูสิคะว่า มันจะเป็นยังไงสำหรับอิซซี่
เธอจะไม่ต้องมองพื้นเวลาผู้ชายเดินผ่าน
และเธอจะไม่ต้องกังวลว่าจะสวมชุดอะไร
ลองจินตนาการถึงการเติบโตขึ้นมา อย่างมีอิสระแบบนั้นสิคะ
แม่ต้องการมัน
แม่ขอได้ไหม
หนูไม่เคยทำมาก่อน
- แต่เคยเห็นในเน็ต - โอเค
ดูเหมือนว่าแม่จะมีปุ่มเกลียวเส้นกล้ามเนื้อ ที่หนูปลุกให้ตื่นได้
- ถ้ามันไม่ได้ผลล่ะ - มันจะได้ผลจ้ะ
แม่ไว้ใจลูก
โอเค
อย่าขยับ
ได้โปรด อย่าบอก...
อย่าขยับ ไม่งั้นฉันจะเรียกการ์ด
เอามาให้ฉัน
มันเป็นไปไม่ได้
ฉันได้ยินมาว่าเป็นไปได้ และฉันอยากให้เธอมอบมันให้ฉัน
- ฉันอาจจะฆ่าคุณได้ - ฉันไม่สน เอามา
เอามาให้ฉัน เอามา
นั่งลงให้หมด
โซเอีย
ตอนต่อไป...
- อะไรวะเนี่ย - จดหมายขู่ฆ่า
ฉันไม่เคยมีปัญหาในการอยู่ร่วมกับ ผู้หญิงที่มีอำนาจและทะเยอทะยาน
แต่ฉันไม่ได้ต้องการแบบนี้
พลังนี้เป็นโอกาสในการเข้าหาสังคม ในรูปแบบใหม่
เราลืมวิธีที่จะแข็งแกร่ง
นี่คือสงคราม สงครามเพื่อช่วงชิง สิ่งที่เป็นของเราโดยชอบธรรมคืนมา
- พวกเขาจะตรวจหาอีโอดี - นั่นมันผิดกฎหมาย
คุณกับลูกน้องจะปฏิเสธการทดสอบก็ได้
แล้วก็ลาหยุดไปแบบไม่รับเงินเดือน
คำบรรยายโดย ต้องตา สุธรรมรังษี
ผู้ตรวจสอบงานแปล ฑิตธีมา ซิ้มเจริญ